### Årsmelding for 2023 fra styret i Alta IF håndballgruppa

**Styrets sammensetning etter årlig møte 27.februar 2023:**

**Leder Lene Johansen valgt til 2024
Nestleder Ann Merete Reinstad valgt til 2025
Sportslig leder senior Ronny Hermansen valgt til 2024
Styremedlem Morten Skåttet valgt til 2025
Styremedlem Svenn Sønvisen Gunnes valgt til 2025
Styremedlem Jørn Suhr valgt til 2024
Vara Anne Mette Thomassen valgt til 2024**

 **Organisasjon**Det har vært avholdt 11 styremøter og behandlet 71 saker. Styret har vært en aktiv bidragsyter.

Medlemmer i håndballgruppa pr. 31.12.2023

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **År** | **K0-5** | **K6-12** | **K13-19** | **K20-25** | **K26-** | **M0-5** | **M6-12** | **M13-19** | **M20-25** | **M26-** | **Kvinner** | **Menn** | **Totalt** |
| **2014** | 1 | 166 | 62 | 2 | 36 | 0 | 106 | 47 | 8 | 37 | 267 | 198 | 465 |
| **2015** | 1 | 172 | 77 | 12 | 54 | 2 | 120 | 60 | 11 | 54 | 316 | 247 | 563 |
| **2016** | 1 | 163 | 81 | 16 | 62 | 1 | 109 | 71 | 15 | 56 | 323 | 252 | 575 |
| **2017** | 2 | 158 | 90 | 7 | 68 | 2 | 117 | 68 | 25 | 73 | 325 | 285 | 610 |
| **2018** | 2 | 129 | 98 | 18 | 75 | 1 | 98 | 77 | 15 | 70 | 321 | 261 | 582 |
| **2019** | 6 | 105 | 109 | 18 | 77 | 3 | 77 | 91 | 26 | 69 | 315 | 266 | 581 |
| **2020** | 5 | 100 | 115 | 23 | 76 | 7 | 63 | 109 | 29 | 71 | 317 | 279 | 596 |
| **2021** | 4 | 98 | 121 | 44 | 86 | 8 | 83 | 108 | 20 | 72 | 354 | 291 | 645 |
| **2022** | 9 | 86 | 129 | 39 | 99 | 7 | 86 | 103 | 21 | 78 | 362 | 295 | 657 |
| **2023** | 5 | 140 | 105 | 41 | 121 | 7 | 113 | 65 | 24 | 109 | 412 | 311 | 723 |

**Administrasjon**

Lars-Gaute Skorpen fungerte som kontorleder frem til 1. mars. Fra og med 1. mars ble Christine Masvik ansatt som administrativ leder i 100% stilling . Christine jobbet på timebasis i februar slik at hun fikk en overlapp med Lars Gaute og vi fikk en kontinuitet i arbeidet på kontoret. Christine var også med å arrangere Altaturneringa sammen med turneringsledelsen. Styret setter stor pris på den fleksibiliteten Christine viste i den perioden. Vi vet det var rimelig hektisk med full jobb utenom Alta IF. Fra 1. oktober fikk vi Magnus Lyng Kristensen med på laget. Han er ansatt som Markedsansvarlig i 60% stilling. Magnus har gjort en utmerket jobb med å synliggjøre klubbens aktivitet, både senior og barn og unge, og jobbe ut mot våre samarbeidspartnere.

**Sportslig senior**

For første normale sesong i 2-div på lenge samler hovedtrener Eirik Engelsen og hjelpetrener Kai Erik Bull en tropp på 20 spillere for oppkjøring og forberedelser i august. Morten Nergård fortsetter som målvakt etter å ha vikariert i kvaliken. Dessverre får Elverum, moderklubben til Morten, langtidsskade på begge sine målvakter. Når da forespørselen fra Elverum kommer om en overgang for Morten står ikke vi i veien for dette. Det er med tungt hjerte Morten forlater oss til fordel for spill i Rema 1000 ligaen.

Pr. januar ligger vi på 9 plass med 9 poeng etter fire seiere og en uavgjort.

Vi kjørte i gang en satsing på rekruttene i høst i samarbeid med Bul, disse spiller 3-div i regi av Bul, Linda Hove har ansvaret for disse guttene.

Dette er en gruppe på 15-20spillere, de trener i lag med A laget en gang i uken.

Alta 2 er et tilbud til de som vil trene litt og spiller for å ha det gøy, de deltar i aktivitetsserien som ble opprettet av NHF i høst.

Svenn Sønvisen Gunnes styrer disse guttene som teller 15-20 spillere. Vi ser at der er et behov for et tilbud til de som ikke vil satse så hardt.

Vi stiller for første gang på mange år med et eget damelag i 3-div etter at Bul besluttet å legge ned satsningslaget sitt.

Bodil Brendgen styrer en gruppe på 18-20 spillere, vi fikk flere spillere på overgang fra andre klubber i Alta og med en sterk tropp i 3-div, vi ligger pr Jan på 6plass med 10 poeng.

Vi har også to lag i 4-div, Alta 2 er en gjeng glade amatører som trives med å trene en gang i uken å spille kamper på et lavere nivå, dette er et godt likt tilbud dom samler 12-25 damer i alle aldre.

Alta 3 er et damelag med unge lovede jenter som spilte i 16 års serien i fjor og er ett rekruttlag til 3-div laget vårt, Liss Bruer styrer disse jentene med en erfaren og stødig hand. Vi ser potensialet til flere av jentene her til spill i 3-div innen kort tid.

Vi mobilisere for å sikre videre spill i 2-div med herrelaget og etter hvert stabilisere oss i øvre halvdel av tabellen.

Damelaget er godt etablert på midten av 3-div og håper å klatre litt til på tabellen i løpet av sesongen.

Vi fortsetter satsingen på rekruttene i klubben for å sikre tilgangen til lokale gutter på A laget i årene som kommer.

**Sportslig barn & unge**

Sportslig utvalg har i starten på denne sesongen ligget nede. Det ble bestemt av styret på slutten av året at Ann Merete Reinstad skulle gå inn som sportslig leder i SUBU. Styret har jobbet og vi har samlet et solid knippe gode folk til dette utvalget. De som sitter i SUBU sammen med Ann Merete er Jeanette Holten Langaas, Øyvind Holst, Inger Johanne Skaaden Gundersen, Torstein Simonsen og Viggo Lind.

Håndballsesongen 2023/2024 er godt i gang og vi kan melde om god stemning og mye god håndball.

Alle lagene våre har hatt trenere på plass så langt i sesongen. Men det er lag som blir å mangle trenere neste sesong. Dette er vi klar over og jobber med saken. Vi er heldige i klubben som har mange flinke og dedikerte trenere som gjør en solid jobb for klubben og våre barn.

Vi har utfordringer i noen årsklasser med lite spillere.

I desember får vi BUL-jenter 09 som melder overgang til Alta IF. Dette resultere i at BUL ikke har lag på j2009. Vi får nå mange spillere på dette årskullet. Her blir det noe styr i forhold til kampbelastning siden Alta også får alle «BUL» kampene. Trenerne løser dette fint.

Vi har 25 lag i seriespill (10-18 år).

Alta IF har hatt samarbeid med BUL på G16. I år ble det valgt å ikke spille Bring, bare Regionserie. Dessverre ble det gjort noen tekniske feil i forhold til påmeldingen av samarbeidslaget G16 til Regionserien. Dette resulterte i at de ikke fikk lov å spille i Regionserien. Dette ble en kjedelig knekk for guttene våre. Da ble det bestemt av styret at de skulle få reise på Youth Camp i Trondheim under Håndball VM i desember 2023.

Vi på aldersbestemt har deltatt på flere håndballturneringer. Kiruna 3-5 november, her deltok Alta IF med svært mange lag. Fin turnering og flotte skoler å bo på. Vi deltok på nyttårsturneringen i Kirkenes 5-7 januar med 4 lag og på nyttårsturneringen i Tromsø 5-7 januar med 12 lag.

Vi selv har arrangert Altaturneringen i håndball 3-5 februar som ble en flott opplevelse for alle, både våre egne spillere og tilreisende.

Våre aller minste spillere tilhører barneidretten. De har sin egen turnering i oktober og i desember, Høstslippen og Harila-Cup. Det er moro å se alle de minste kose seg i hallen.

Så å si alle seriekamper har blitt avholdt som planlagt etter terminlisten, kun noen få avlysninger/utsettelser på grunn av vær og veiforhold. Det er svært gledelig å se at vi har så mange spillere på enkelte alderstrinn at de har flere lag påmeldt i serien. Denne trenden skal vi fortsette å legge til rette for.

**Altaturneringen 2023**

Arrangementet kan oppsummeres som en stor suksess!
Vi endte opp med 236 påmeldte lag i 25 ulike klasser, 1010 på overnatting og rundt 520 med mat inkludert (nytt av året). Vi brukte 4 spilleflater i Finnmarkshallen, flerbrukshallen i Finnmarkshallen, BUL-hallen, Altahallen og Gnisten. Det ble benyttet 6 skoler under turneringen. Og vi har brukt kantinen på Alta ungdomsskole for første gang til matservering. Dette ble suksess og er noe vi ønsker å fortsette med.
Vi har hatt hoved kafe i Finnmarkshallen og ellers utsalg i flerbrukshallen og Altahallen.
Disse må deles opp på flere ansvarspersoner til neste år da belastningen for de ansvarlige ble for stor. BUL hallen og Bossekop skole driftes av BUL håndball. Dette samarbeidet fungerer godt og vi ønsker å fortsette med det.

Vi har samarbeid med Regioner sørover for å få tilgang på flere dommerpar. Dette er et samarbeid som har vært i flere år og fungerer veldig fint. I år manglet det 5 par (grunnet misforståelser med booking av billetter) og det merket dommerne som var til stede. Det ble en tøff kampbelastning og vi håper på flere dommerpar til neste turnering.

Altaturneringen er håndballgruppa og en av Alta IF’s største inntektskilder og viktig for aktiviteten i gruppa.
Vi ønsker å få eget regnskap på turneringen for å ha bedre oversikt.

**Økonomi**

Alta IF Håndballgruppa gikk med underskudd i 2023, dette skyldes i stor grad høye reisekostnader og lavere markedsinntekter. Likviditeten er god.

**Arrangement**

Håndballgruppa har vært arrangør for Høstsleppen, Harila cup og Altaturneringen. Vi har også vært medarrangør av Handelsmessa.

Alta IF Håndball har jobbet videre sammen med [Vefas](https://spenstalta-my.sharepoint.com/%3Aw%3A/g/personal/lene_spenstalta_no/Ea5LMNkkACxAtx76BLMJlHwB-MtAiAsmZYV9F2PProt5MQ) Retur om å bli en mer miljøvennlig klubb.

Styret takker våre tillitsvalgte, medlemmer, foresatte og alle samarbeidspartnere for innsatsen og engasjementet i 2023.